Fitalis fan Milaan

Fitalis fan Milaan (Italjaansk: San Vitale, († ± 60? yn Ravenna) wie in ier-kristlike martler.

 Vita 
Oer it libben fan Fitalis bestiet hast gjin wisse ynformaasje. Hy soe mei syn hûshâlding troch Gaius fan Milaan doopt wêze en yn 'e tiid fan Nero's kristenferfolging de arts Ursicinus fan Ravenna by syn martlerskip treast bean ha en syn lichem begroeven hawwe. As straf dêrfoar waard der op befel fan 'e rjochter Paulinus op 'e pynbank lein en foltere. Dêrnei waard er libben yn in fan stiennen oerdutsen kûle bedobbe of ferbaarnd. Syn frou Valeris ferstoar yn 'e selde tiid de martlersdea yn Milaan. 

Der bestiet ynformaasje oer de hillige Fitalis dy't mei de dea fan him yn 'e earste iuw net kloppet. Sa soe syn martlerskip plakfûn ha yn 'e tiid fan keizer Marcus Aurelius. Ek soe Fitalis de heit west ha fan 'e hilligen Gervasius en Protasius, dy't yn 'e 3e iuw libben. Nei alle gedachten binne der persoanen mei deselde nammen ferwiksele.

 Ferearing 
Fitalis is de patroanhillige fan de Italjaanske stêd Ravenna. Fan betsjutting is de hillige fral fanwegen de nei him ferneamde basilyk San Vitale, dy't ûnderdiel is fan it UNESCO-wrâlderfgoed. De tsjerke waard yn 547 boppe it plak fan syn martlerskip boud.

 Kalinder 
Fitalis wurdt op 28 april tegearre mei syn frou Valeria betocht. Yn Ravenna is de datum 4 novimber.  

Kategory:Roomsk-katolyk hillige
Kategory:Romeinsk hillige
Kategory:Persoan berne yn de 1e iuw
Kategory:Persoan stoarn yn de 1e iuw